**TÁJÉKOZTATÓ**

**a 2019. március 26-i képviselőtestületi ülésen elhangzott**

**interpellációkra tett intézkedésekről**

**Faragó Gábor képviselő-testületi tag**

* többször interpellált Dr. Hadnagy Ádám képviselő társával együtt, így szeretné, ha a Dózsa György utcában is megtörténne a parkoló felfestés*.*

*Városgondnokság a felfestéseket ütemezetten megrendeli.*

* Auer Miklós képviselő társa többször említette, hogy a bicikliút mellett, illetve ahogy kijön a Mátyás király utcából, nagyon elhalványodtak a felfestések. Valamint nagyon fontosnak tartaná az Ady és a Mátyás király utcában a felfestések megerősítését, mivel nehezen látható be a kanyar, illetve gyerekek miatt is figyelemfelkeltő lenne.

*Városgondnokság a felfestéseket ütemezetten megrendeli.*

* Illetve még egy kérdése lenne, mégpedig az, hogy a „Zöld Város” átadásra került-e már, mert kezd gazossá válni.

*Bebes István polgármester helyben megválaszolta a kérdést.*

**Geosics László képviselő-testületi tag**

* a Somogyi Béla utcával kapcsolatos az interpellációja: a Tilalmasi rész felől jőve nyugati oldalon a csapadékvíz-elvezető árok ahogy a vasúthoz közelít, a mély árokban található rengeteg szemét elvitelét kéri.

*Városgondnokság a szemetet elszállította.*

* Most, hogy megtörtént a fűnyírás, szeretné felhívni a figyelmet, hogy a kerékpárút és a 8-as sz. főút mentén az Akác utcától Körmend felé az árokban nagyon sok a szemét.

*Bebes István polgármester helyben megválaszolta a kérdést.*

**Ferencz Gyula képviselő-testületi tag**

* a Rákóczi u. déli oldalán a 31-es lépcsőház előtti szerviz úton a csapadékvíz-elvezető csatorna eldugult, kérné annak tisztítását.

*Városgondnokság a tisztítást elvégezte.*

* a Bástya utcában a zöldséges előtt egy javítás után egy kátyú keletkezett, amely folyamatosan meghibásodik, így újra megmarad a kátyú, szeretné kérni annak javítását.

*Szolgáltató felé felszólítást küldtünk a helyreállítás elvégzésére.*

**Csák Tamás képviselő-testületi tag**

* a Dankó Pista utca és az Orgona utca sarkán a Vasivíz Zrt.-nek volt egy ilyesfajta javítása, amely egyszer már helyre lett hozva, de megint süllyed

*Szolgáltató felé felszólítást küldtünk a helyreállítás elvégzésére.*

* 3 utca helyrehozatalát kéri: a Dobogó, illetve a Kodály Zoltán utca, valamint a Teleki utca azon része, amely az Akác utca és a 8-as főút között található

*Bebes István polgármester helyben megválaszolta a kérdést.*

**Bán Miklós képviselő-testületi tag**

* meg kellene vizsgálni a MOL benzinkúttal szemben lévő hatalmas fűzfát, mivel már teljesen el van száradva, már csak a borostyán nő rajta, az idei évben ki sem rügyezett.

*A fa kivágásra került.*

**Auer Miklós képviselő-testületi tag**

* Elmondja, hogy az imént leszavazták a Damjanich utcával kapcsolatban, ami alapjaiban véve nem baj, de azért nem fogadta el a választ, mert voltak ott pro és kontra érvek. Az viszont nem hangzott el, hogy tervezési hiba van, amely miatt ez a probléma fent áll, és fent is fog állni. Amíg ott voltak, 3 autós szegte meg az ott érvényes szabályokat. Tehát elképzelés sincs, hogy ott milyen szabályok vannak érvényben. Évekig küzdöttek azzal, hogy ne legyen ott egy jobb kezes utca, az átépítésig találtak egy jó megoldást, az átépítés után ugyanott tartanak. Szeretné, ha már működött éveken keresztül, akkor most is visszaállna ugyan az a rend a 208-nál lévő bevezető útnál.

*A Damjanich utcai közlekedés kialakítása pályázati forrásból került megépítésre, útépítési hatósági engedély birtokában. A forgalmi rendjét tervező alakította ki, illetve a hatóság jóváhagyta, és a megépült állapottal került forgalomba helyezésre. A KRESZ szabályainak be nem tartását forgalomtechnikai eszközökkel nehéz kivédeni, ehhez a forgalomban közlekedők szabálykövető közúti magatartása is szükséges. Javasoljuk, hogy ismételten tárjuk a kérdést a Bizottság elé, és képviselő úrral közösen gondolkodjunk a megoldáson.*

* A vasúton túl tengelytörő gödrök vannak, szeretné annak helyrehozatalát.

*Városgondnokság idei költségvetése tartalmazza a kátyúzásokat.*

* Polgármester úr igyekezett minden média felületet kihasználni a lakosság tájékoztatására, hogy az Európai Uniótól mennyi pénzt nyert Körmend Városa az ipari parkra; ha rákeresnek, azt látják, hogy osztrák tulajdonban van; kérdezi, hogy csak osztrák tulajdonban van, vagy esetleg van magyar tulajdonosa is; kéri világosítsa fel ebben a kérdésben.

*Bebes István polgármester helyben megválaszolta a kérdést.*

Körmend, 2019. május 22.

Forró Szilvia irodavezető s.k. Sövegjártó Zoltán intézményvezető s.k.